Üks arengutendentse on veel rütmuri ja defibrillaatori funktsioonide osaline, vajadusel ka täielik ühitamine samas aparaadis. Esmaseks sammuks on südame koja juhitamatu võbelemise ehk fibrillatsiooni kõrvaldamine tugeva elektrilaenguga, mis tuleb selleks täiustatud rütmurist. Teine näide on  implanteeritava kardioverter-defibrillaatori varustamine täiendavalt ka rütmi stimuleerimise vahenditega. Lisaks kuulub lahendamisele äärmiselt vähe energiat nõudva sidekanali loomine rütmuri juurde. Esimesed sammud on juhtivad firmad juba astunud - siirdatud on rütmureid, mis on valmis arstiga pidevalt "rääkima" patsiendi mobiiltelefoni andmeside kanali kaudu.